अजमेर। दरगाह पुलिसथाना क्षेत्र स्थित फूल चौक लाखन कोटड़ी में खादिम के घर में चोरी के मामले में पुलिस ने दो और आरोपियों को गिरफ्तार कर उनके कब्जे से चोरी का माल बरामद किया है। पुलिस तीन अन्य आरोपियों की भी तलाश सरगर्मी से कर रही है।
दरगाह पुलिस थाना प्रभारी भीखाराम काला के मुताबिक आरोपी मैनुअल उर्फ टुंडा पुत्र शेख मोहम्मद पूर्व में गिरफ्तार हो चुका है, उसके बयान के अनुसार आरोपी नासिम अली, शाहजान खान, मुस्तकीम, फरमान नासिर भी इस वारदात में शामिल थे पुलिस ने सोमवार को नासिम अली शाहजान खान को गिरफ्तार करके एक सोने की अंगूठी एक सोने का गुलबंद बरामद किया है, जबकि फरार आरोपी मुस्तकीम, फरमान नासिर की तलाश की जा रही है। तीनों आरोपी मादरिया पोस्ट जयनगर थाना घाटाल जिला मैदनीपुर वेस्ट बंगाल के निवासी हंै।
एसपी ने ली थाना प्रभारियों की क्लास: चोरीकी वारदातों पर अंकुश लगाने में पुलिस की नाकामी सामने रही है। वहीं शहर में 24 घंटे चेतक और सिग्मा गश्ती दल के होने के बावजूद चोरियां हो रही हैं। यही वजह है कि जिला पुलिस कप्तान नितिन दीप ब्लग्गन ने शहर के 10 थानों के प्रभारियों की सोमवार को क्लास ली। ब्लग्गन ने थाना प्रभारियों को रात्रि गश्त की क्षेत्र में व्यवस्था सुनिश्चित करने और उनकी लगातार मॉनिटरिंग करने के निर्देश दिए। उन्होंने चेतक और सिग्मा पर ड्यूटी दे रहे पुलिसकर्मियों पर निगरानी रखने की भी हिदायत दी। अधिकारियों को अापराधिक गतिविधियों पर अंकुश लगाने और रात्रि गश्त चाक-चौबंद करने के निर्देश दिए गए।
hin_Deva hin_Deva hin_Deva